Diari Oficial de la Generalitat Valenciana


Sumari del DOGV 9877, del 25-06-2024 (2024/6082)

RESOLUCIÓ de 7 de juny de 2024, de la Vicepresidència Segona i Conselleria de Serveis Socials, Igualtat i Habitatge, per la qual es prorroguen els acords d'acció concertada en matèria de serveis socials en el sector d'infància i adolescència per al període de l'1 d'agost de 2024 al 13 de desembre de 2024 -servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus)-, en el marc del Pla de recuperació, transformació i resiliència, finançat per la Unió Europea NextGeneration-EU.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9877

Data del DOGV
:   25-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6082


Data del document
:   07-06-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 7 de juny de 2024, de la Vicepresidència Segona i Conselleria de Serveis Socials, Igualtat i Habitatge, per la qual es prorroguen els acords d'acció concertada en matèria de serveis socials en el sector d'infància i adolescència per al període de l'1 d'agost de 2024 al 13 de desembre de 2024 -servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus)-, en el marc del Pla de recuperació, transformació i resiliència, finançat per la Unió Europea NextGeneration-EU.  
 [2024/6082]  
El servei objecte de pròrroga és fonamental per al suport i acompanyament en el procés d'emancipació i preparació per a la vida independent d'adolescents i persones joves que es troben o s'hagen trobat sota una mesura de protecció o en situació de vulnerabilitat social.  
  
  
Antecedents de fet  
Primer. Per Resolució de 27 de maig de 2022, de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024, per al servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus), en el marc del Pla de recuperació, transformació i resiliència, finançat per la Unió Europea NextGeneration-EU.  
  
Segon. El procediment de selecció de sol·licituds d'entitats d'iniciativa social per als acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024 es resol en virtut de Resolució de 22 de setembre de 2022, de la Vicepresidència i Conselleria d'Igualtat i Polítiques Inclusives, en què s'adjudiquen els lots següents:  
- Lot I. Alacant, a l'entitat Fundació Amigó.  
- Lot II. Elx, a l'entitat Socialia Cooperativa Valenciana.  
- Lot III. Torrevieja, a l'entitat Creu Roja Espanyola.  
- Lot IV. Castelló de la Plana, a l'entitat Fundació Amigó.  
- Lot V. Gandia, a l'entitat Fundació Amigó.  
- Lot VI. Paterna, a l'entitat Fundació Amigó.  
- Lot VII. Torrent, a l'entitat Fundació Amigó.  
- Lot VIII. València I, a l'entitat Fundació Amigó.  
Tercer. Com que va quedar desert el lot IX València II, per Resolució de 18 d'octubre de 2022, de la Vicepresidència i Conselleria d'Igualtat i Polítiques Inclusives, es va obrir un nou termini de presentació de sol·licituds a l'empara de la convocatòria dels acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024 (servei de suport a l'emancipació i l'autonomia personal d'adolescents i persones joves extutelades o en risc d'exclusió social -oficines Mentora Plus-), en el marc del Pla de recuperació, transformació i resiliència, finançat per la Unió Europea NextGeneration-EU, lot IX València II.  
  
Quart. El lot IX València II s'adjudica a l'entitat YMCA per Resolució de 30 de novembre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, d'acció concertada en matèria de serveis socials en el sector d'infància i adolescència per als exercicis 2022, 2023 i 2024, servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus), en el marc del Pla de recuperació, transformació i resiliència, finançat per la Unió Europea NextGeneration- EU.  
Quint. Amb posterioritat, en data 26 d'octubre de 2022 es van firmar els acords de formalització per als lots I al VIII i el 5 de desembre de 2022 per al lot IX.  
Sext. Les direccions territorials de Serveis Socials, Igualtat i Habitatge d'Alacant, Castelló i València han emés informe favorable de compliment amb la prestació del servei i sobre el compliment de requisits establits en la resolució de convocatòria dels acords d'acció concertada.  
  
Sèptim. Així mateix, una vegada finalitzat el termini del tràmit d'audiència a les entitats concertades, totes estes han manifestat la conformitat amb la pròrroga del concert per al període comprés entre l'1 d'agost i el 31 de desembre de 2024, d'acord amb les condicions tècniques i econòmiques establides en la Resolució de convocatòria de 27 de maig de 2022, de la Vicepresidència i Conselleria d'Igualtat i Polítiques Inclusives esmentada en l'antecedent primer.  
  
Fonaments de dret  
Primer. En el marc del Mecanisme per a la recuperació i resiliència, es va subscriure un conveni de col·laboració entre el Ministeri de Drets Socials i Agenda 2030 i la Comunitat Valenciana per a l'execució de projectes amb càrrec als fons europeus MRR (Resolució de 19 d'octubre de 2021. BOE número 254 de 23.10.2021).  
El conveni subscrit té per objecte acordar els projectes i determinar les obligacions assumides per cada una de les parts intervinents per a la realització d'estos projectes. El projecte de creació de nou oficines Mentora Plus s'engloba com a projecte número 5 en el component 22, Pla de xoc per a l'economia de les cures i reforç de les polítiques d'inclusió i Inversió C22.I2, Pla de modernització dels serveis socials: transformació tecnològica, innovació, formació i reforç de l'atenció a la infància del Pla de recuperació, transformació i resiliència (PRTR).  
  
Segon. El Decret llei 6/2021, d'1 d'abril, del Consell, aprova les mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19. En el capítol VI es regula el règim especial de gestió de les actuacions incloses en el Pla de recuperació, transformació i resiliència finançat pel Mecanisme europeu de recuperació i resiliència i pels fons React-EU per a donar suport a la recuperació després de la crisi de la Covid-19 (NextGeneration-EU).  
  
Tercer. La Generalitat Valenciana té competència exclusiva sobre institucions públiques de protecció i ajuda de menors, joves, emigrants, tercera edat, persones amb discapacitat i altres grups o sectors necessitats de protecció especial, tal com s'indica en l'article 49.1.27 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana.  
Quart. La Llei 3/2019, de 18 de febrer, de la Generalitat, de serveis socials inclusius de la Comunitat Valenciana, establix en la lletra b) de l'apartat 1 de l'article 34 els acords d'acció concertada amb entitats privades d'iniciativa social com a forma de provisió de les prestacions del Sistema Públic Valencià de Serveis Socials.  
Quint. En el títol VII del Decret 181/2017, de 17 de novembre, del Consell, pel qual es desplega l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, es regulen de manera específica les possibles pròrrogues del concert social.  
Sext. L'article 1 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, establix que esta conselleria és el màxim òrgan encarregat de la direcció i execució de la política del Consell en matèria d'infància i adolescència, i en l'article 15 atribuïx a la Direcció General de Família, Infància i Adolescència i Repte Demogràfic la gestió dels concerts en matèria de la seua competència.  
  
Sèptim. L'apartat quart de l'esmentada Resolució de 27 de maig de 2022, de la Vicepresidència i Conselleria d'Igualtat i Polítiques Inclusives, delega en la persona titular de la Direcció General d'Infància i Adolescència la resolució del procediment d'acció concertada, així com, per raó d'interés públic i amb anterioritat a la data de finalització, l'ampliació del període de vigència de l'acord d'acció concertada, mitjançant pròrroga de mutu acord dels serveis concertats.  
  
Huité. Així mateix, l'article 2 de l'annex I de la resolució esmentada en l'apartat anterior, preveu la possibilitat de prorrogar el concert amb anterioritat a la seua data de finalització.  
En virtut del que s'ha exposat, i fent ús de les facultats que em conferix el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, i l'Orde 2/2024, de 14 de maig, de desplegament d'este decret, resolc:  
  
Primer  
Aprovar la pròrroga dels acords d'acció concertada en matèria de serveis socials en el sector d'infància i adolescència per un període de quatre mesos i tretze dies, de l'1 d'agost al 13 de desembre de 2024 -servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus)-, en el marc del Pla de recuperació, transformació i resiliència, finançat per la Unió Europea NextGeneration-EU, aprovats per les esmentades Resolució de 22 de setembre de 2022 i Resolució de 30 de novembre de 2022, segons la distribució següent:  
  
Segon  
L'aprovació de la pròrroga del concert social per al període de l'1 d'agost al 13 de desembre de 2024, per un import total de 755.663,22€, s'efectua amb càrrec a l'aplicació pressupostària G01169900GE00000.313M00.48929, fons MR22000030 dels pressupostos de la Generalitat de 2024.  
  
Tercer  
La present resolució de pròrroga serà objecte de publicació en el Diari Oficial de la Generalitat Valenciana, que produirà els efectes de la notificació als interessats, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
La pròrroga de l'acció concertada del servei aprovada en esta resolució queda subjecta a la subscripció dels documents administratius de formalització del concert social, d'acord amb el que establix l'article 18 de l'annex I de la resolució de convocatòria.  
La formalització de les pròrrogues acordades, mitjançant una addenda al document de formalització de concert social subscrit en 2022, s'ha de fer dins del termini de trenta dies, a comptar de l'endemà de la publicació de la present resolució en el Diari Oficial de la Generalitat Valenciana.  
  
València, 7 de juny de 2024.- La directora general de Família, Infància i Adolescència i Repte Demogràfic (p. d. R. 27.05.2022, DOGV 9352): Elena Albalat Aguilella.